বাগেরহাট, ২০ জুন (শীর্ষ নিউজ ডটকম): বাগেরহাটের মংলায় সাড়ে ৫ কেজি গাঁজাসহ ২ জনকে আটক করেছে পুলিশ। আজ সোমবার সকালে মংলা বন্দর শহরের সামছুর রহমান রোড এলাকা থেকে জুলহাস মৃধার স্ত্রী হামিদা বেগম (২৭) ও জব্বার মৃধার ছেলে কামাল হোসেনকে গাঁজাসহ আটক করা হয়।  বাগেরহাট পুলিশ সূত্রে জানায়, গোপন খবরের ভিত্তিতে মংলা থানার এসআই শাহ আলম সঙ্গীয় ফোর্স নিয়ে আজ সকালে গাঁজাসহ তাদের আটক করে। এ ঘটনায় মাদকদ্রব্য নিয়ন্ত্রণ আইনে একটি মামলা দায়ের করা হয়েছে।  (শীর্ষ নিউজ  ডটকম/প্রতিনিধি/এইউ/শাসি/১৮.৪৬ ঘ.)